প্রসঙ্গত সর্ব ভারতীয় বিজেপি সভাপতি অমিত শাহের তথাকথিত আসন্ন লোকসভা নির্বাচনে বাংলার থেকে বিজেপির আসন জেতার "টার্গেট" কে বুড়ো আঙ্গুল দেখিয়ে শুক্রবার খড়গপুর কেন্দ্রের প্রায় পাঁচশ জন বিজেপি কর্মী যোগ দিলেন তৃণমূলে।কংগ্রেস ও বাম দল ছেড়ে নেতা, কর্মীদের শাসক দলে যোগ দেওটা এখন নিয়মে পরিণত হয়েছে। শুক্রবার তৃণমূল ভবনে তারই পুনরাবৃত্তি হয়। বিরোধী কংগ্রেস ও বাম দল ছেড়ে এদিন জোড়া ফুল শিবিরে নাম লেখায় প্রায় সাড়ে চারশ জন। সদ্য তৃণমূলে যোগদানকারীদের স্বাগত জানান বিদ্যুত্‍ মন্ত্রী শোভনদেব চট্টোপাধ্যায় ও ভাটপাড়ার বিধায়ক অর্জুন সিং।তৃণমূল সূত্রে খবর, রাজ্য সভাপতির কাজে ও কথায় অত্যন্ত অসন্তুষ্ট খড়গপুর কেন্দ্রের বিজেপি কর্মীরা। তৃণমূল নেত্রীর উন্নয়নের কাজে সহায়তার প্রার্থনা জানিয়ে শাসক দলে যোগ দেওয়ার জন্য চিঠি দিয়েছিলেন এরা। সেই চিঠি দলীয় বৈঠকে বিবেচনা করা হয়। এদিন তৃণমূল ভবনে গেরুয়া শিবির ছেড়ে কর্মীরা যোগ দেন শাসক শিবিরে।